แมทเทล

แมทเทล (อังกฤษ: Mattel) เป็นบริษัทผลิตของเล่นและการบันเทิงข้ามชาติสัญชาติอเมริกัน มีสำนักงานใหญ่ตั้งอยู่ที่เมืองเอลเซกุนโด รัฐแคลิฟอร์เนีย ก่อตั้งขึ้นในลอสแอนเจลิสโดยแฮโรลด์ แมทสัน และรูธและเอลเลียต แฮนด์เลอร์ ในเดือนมกราคม ค.ศ. 1945 ปัจจุบันแมทเทลมีสาขาอยู่ใน 35 ประเทศและดินแดน และจำหน่ายผลิตภัณฑ์ในกว่า 150 ประเทศทั่วโลก แมทเทลเป็นผู้ผลิตของเล่นรายใหญ่อันดับสองของโลกเมื่อพิจารณาจากรายได้ รองจากเดอะเลโก้กรุป ตราสินค้าบาร์บี้ของแมทเทลได้รับการจัดอันดับให้เป็นทรัพย์สินทางปัญญาด้านของเล่นอันดับหนึ่งของโลกโดยดิเอ็นพีดีกรุปในปี ค.ศ. 2020 และ ค.ศ. 2021 ขณะที่แบรนด์ฮ็อตวีลส์ของบริษัทได้รับการจัดอันดับให้เป็นของเล่นที่มียอดขายสูงสุดของโลกในทั้งสองปีดังกล่าวเช่นกัน อ้างอิง